Iva Mojžišová

PhDr. Iva Mojžišová, Dr. h. c.  (* 4. apríl 1939, Bratislava – † 26. január 2014, Bratislava) bola slovenská teoretička a historička umenia.

 Životopis 
V roku 1961 absolvovala Filozofickú fakultu Univerzity Komenského v Bratislave, odbor dejiny umenia a história. Počas 60. rokov sa stala uznávanou interpretátorkou súčasnej slovenskej moderny aj tvorby európskych a amerických umelcov. Skúmala historické avantgardy medzivojnového obdobia v maľbe, sochárstve, neskôr vo fotografii. Publikovala v Slovenských pohľadoch, Revue svetovej literatúry, revue Ars a vo Výtvarnom živote. Od roku 1963 do 1997 pracovala v Slovenskej akadémii vied.

V čase normalizácie sa stiahla k spracovávaniu hesiel do encyklopedických slovníkov. Bol jej udelený titul Doctor honoris causa (2009) Vysokou školou výtvarných umení v Bratislave, Cena Dominika Tatarku (2011) a Cena Nadace Dagmar a Václava Havlových VIZE 97 (2011). Pred smrťou jej vyšla dlho očakávaná kniha Škola moderného videnia (Bratislavská ŠUR 19281939), ktorá sa venuje vplyvu Bauhausu na vzdelávanie v oblasti umenia na území terajšieho Slovenska, konkrétne na Škole umeleckých remesiel v Bratislave. Následne sa publikácia stala knihou roka 2013 podľa respondentov Denníka SME.

Jej prvým manželom bol výtvarný a filmový teoretik, historik a kritik Juraj Mojžiš, druhým architekt Ladislav Foltyn. Mala tri deti, jej synom je fyzik Martin Mojžiš.

 Referencie 

 Literatúra 
 Mojžišová, Iva: Škola moderného videnia. Bratislavská ŠUR 1928 – 1939, Slovenské centrum dizajnu a Artforum, Bratislava, 2013. ISBN 97-880815001-0-7
 Mojžišová, Iva: Giacomettiho oko a iné texty zo šesťdesiatych rokov, Vydavateľstvo AF, s. r. o., Bratislava, 1994. ISBN 80-967022-1-1
 Mojžišová, Iva: Giacomettiho smiech?, VŠVU, Bratislava, 2009. ISBN 978-80-89259-33-5
 Mojžišová, Iva – Poláčková, Dagmar: Slovenská divadelná scénografia. Slovak Theatre Design. 1920 – 2000. Bratislava : Slovenská národná galéria, Divadelný ústav, 2004.
 Mojžišová, Iva – (a Mojžiš, Juraj): Anton Krajčovič. Bratislava : Pallas, 1975.
 Kniesová, Mária – Mojžišová, Iva – Závadová, Katarína: Čaplovičova knižnica. Návrhy divadelných dekorácií a grafika. Martin : Osveta, 1989.
 Macek, Václav – Mojžišová, Iva – Škvarna, Dušan: Irena Blühová. (Ed.: Iva Mojžišová). Martin : Osveta, 1991.
 Dvě knihy o české scénografii. In: Dramatické umění, 1985, č. 2, s. 14 – 20.
 Moholy-Nagy in Brünn und Pressburg. In: Gassner, H. [Ed.]: Wechsel-Wirkungen. Ungarische Avantgarde in der Weimarer Republik. Marburg, 1986, s. 282 – 283.
 Die persönlichen Beziehungen zwischen den Angehörigen des Bauhauses und der Kunstgewerbeschule in Bratislava im Lichte neuentdeckter Dokumente. In: Wissenschaftliche Zeitschrift der Hochschule für Architektur und Bauwesen Weimar. Weimar, 1987, č. 4 – 6, s. 335 – 338.
 Divadelní dekoratéri v Bratislave medzi barokom a romantizmom. In: Ars, 1989, č. 2, s. 75 – 86.
 First Wave of Avant-garde. Bratislava 1930. In: Niedzidza Seminars VI. The Art of the 1920’s in Poland, Bohemia, Slovakia and Hungary. Cracow 1989, vyšlo 1991, s. 47 – 51.
 Ernst Kállai and Bratislava. In: Ars, 1995, č. 2, s. 187 – 190.
 Avant-garde Repercussions and the School of Applied Arts in Bratislava, 1928 – 1939. In: Journal of Design History, 1992, roč. 5, č. 4, s. 273 – 279.
 Teige v slovenských časopisoch raných tridsiatych. In: Jarmark umění,1994, č. 9, s. 22 – 23.
 Vladimír Popovič. Katalóg výstav. Spišská Nová Ves, Levoča, Košice, Banská Bystrica, Bratislava. 1990 – 1991.
 Danuvius 1968. Medzinárodné bienále mladých. Katalóg výstavy. Bratislava, 1968
 Scénická tvorba Bauhausu. In: Acta scaenographica, 1964, roč. 4, č. 10, s. 185 – 192.
 A Slovak Contribution to Avant-garde Movements. In: Actes du XXII. Congres international de l‘histoire de l‘art, Hungarian Academy of Sciences, Budapest, 1969, roč. 2, s. 347 – 349.
Fotografické etudy Ladislava Foltyna. Ladislav Foltyn's Photographic Études. Bratislava : Fotofo, 2002. ISBN 80-85739-30-5.

 Externé odkazy 
 PhDr. Iva Mojžišová, dr. h. c. – životopis
 Knihou roka sa stala Škola moderného videnia

Kategória:Slovenskí historici umenia
Kategória:Pracovníci Slovenskej akadémie vied
Kategória:Laureáti Ceny Dominika Tatarku
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Bratislavy
Kategória:Ľudia so sklerózou multiplex